નવી દિલ્હી : પૂર્વોત્તર રાજ્ય અરુણાચલ પ્રદેશમાં રાષ્ટ્રપતિ શાસન લાદવામાં આવ્યું તેને પડકારતી એક અરજી પર રાજ્યના રાજ્યપાલ જ્યોતિપ્રસાદ રાજખોવાને પાઠવેલી નોટિસ આજે સુપ્રીમ કોર્ટે પોતાની ભૂલ ગણાવીને પાછી ખેંચી લીધી હતી. કેન્દ્ર સરકારે સુપ્રીમ કોર્ટના વર્ષ ૨૦૦૬ના ચુકાદાને રજૂ કર્યો તે પછી કોર્ટની પાંચ જજોની બંધારણ બેંચે નોટિસ પાછી ખેંચી લીધી હતી. ૨૦૦૬ના ચુકાદામાં ઠેરવાયું હતું કે રાજ્યપાલને અદાલતી પ્રક્રિયામાં સંપૂર્ણ મુક્તિ હોય છે.